laion/Wikipedia-Exotic huggingface dataset:
אינפוגרפיקה

אינפוגרפיקה (באנגלית: Information graphics או Infographics) היא סוגה בתחום תקשורת חזותית שמשתמשת בשילוב של הדמיית נתונים, תמונות וטקסט להעברת מידע הסברתי שלא ניתן להעביר בפשטות ובמהירות דרך טקסט בלבד. בדרך כלל זה כולל מידע מופשט, כמו נתונים ותהליכים, מידע נסתר, כמו המבנה הפנימי של גוף האדם או מכונה והנחיות לפעולה. אינפוגרפיקה מיועדת לקהל הרחב ומשמשת לצורך הסבר מידע בתקשורת ההמונים. יוצר האינפוגרפיקה מחליט מראש על אופן ההסבר של סיפור, מידע או מסר שהוא רוצה להעביר ולאיזו השפעה הוא רוצה לגרום. לפי הגדרה זו, אינפוגרפיקה היא מקבילה חזותית לכתבת פרשנות או סיקור. אינפוגרפיקה מציגה רק את המידע הספציפי שתומך במטרת ההסבר. זאת, בניגוד להצגת מידע שמאפשרת למשתמשים בה לחקור ולהפיק תובנות מן הנתונים באופן עצמאי. אחד מחוקרי האינפוגרפיקה המודרנית הוא פרופסור אדוארד טאפטי, אשר כתב מספר ספרים בנושא. בספריו מרבה טאפטי לתת דוגמאות מההיסטוריה ולהזכיר שהסינים היו מהראשונים שהשתמשו באינפוגרפיקה. תחום זה נהנה מהתפתחות רבה בתחילת המאה ה-21 וניתן לראות שילוב אינפוגרפיקה הולך וגובר בעיתונות, גאוגרפיה, חינוך, שיווק. הדמיית נתונים מערכת מידע גאוגרפי ניתוח מערכות מידע עיצוב מידע סימולציה החזיית מידע מדיה וקבצים בנושא אינפוגרפיקה בוויקישיתוף מיה וקסלר, יש תרופה למוות בידי הפאוור פוינט, באתר הארץ, 3 בנובמבר 2013 האתר הרשמי של אדוארד טאפטה שגיאות פרמטריות בתבנית:יוטיוב 'סוג: ערוץ Numberphile' אינו ערך חוקי The Greatest Ever Infographic, בביצוע ד"ר ג'יימס גריים, ערוץ Numberphile באתר יוטיוב (אורך: 6:18) (באנגלית) הרצאה של רוני לוית בנושא אינפוגרפיקה Aberto Cairo, The Functional Art: An introduction to information graphics and visualization, 2013
אקוולייזר

אִקווֶלַייזֵר (באנגלית: Equalizer, בעברית: שַׁוְיָן) הוא מכשיר אלקטרוני או אלגוריתם (הממומש בחומרה או בתוכנה) המיועד לשנות את העוצמה היחסית של תדרים בתוך אות שנושא מידע. השינוי נעשה באמצעות הגברה או הנחתה של תחומי תדרים מסוימים בתוך האות. אקוולייזרים משמשים בעיבוד אותות בכלל ובעיבוד אותות שמע בפרט, לצורך השוואה בין אות שמתקבל לאחר שידור או הקלטה לאות המקורי (זה מקור השם equalizer). כיום משמש האקוולייזר גם ליצירת שינויים יזומים באות, במטרה להדגיש או להחליש תחומי-תדרים מסוימים מסיבות אמנותיות או טכניות. האקוולייזר הפשוט ביותר מבוסס על מסננים שמעבירים רק תחומי תדרים מסוימים. אקוולייזרים מורכבים יותר שמשמשים בעיקר למערכות שמע הם האקוולייזר הפרמטרי והאקוולייזר הגרפי. אקוולייזר פרמטרי מגביר או מנחית תחום תדרים מסוים סביב תדר מרכזי שניתן לשלוט בו. שני פרמטרים נוספים שניתן לשלוט בהם הם השבח ובדרך כלל גם רוחב הסרט (פקטור Q). צורת תגובת התדר של אקולייזר פרמטרי נראית כפעמון (bell shape) או כמדף (shelf shape). אקוולייזר גרפי מכיל חלוקה קבועה מראש של תדרי השמע ל-3 עד 31 תחומי תדרים. ניתן לשלוט על כל תחום תדרים בנפרד ולבצע עליו הנחתה או הגברה, אך תחומי התדרים וצורת התגובה של כל תחום קבועים מראש ולא ניתן לשנותם. מדיה וקבצים בנושא אקוולייזר בוויקישיתוף אקולייזר פרמטרי מאסטרינג מסנן (אלקטרוניקה) אקולייזר (אלקטרוניקה), דף שער בספרייה הלאומית שַׁוְיָן במילון קשר ואלקטרוניקה (תש"ל), באתר האקדמיה ללשון העברית
קרן עין גב

קרן עין גב היא גבעה הנמצאת מזרחית לקיבוץ עין גב בגובה 69 מטר מעל פני הים. הגבעה בולטת, עליה צמחיית בתה ועל מורדותיה נראים שבילים לבנים שחרצו בה המטיילים שירדו דרכה מרכסי רמת הגולן. הגבעה בולטת למרחקים ועקב זאת היא מהווה "ציון דרך" למסיירים באזור. מהקרן תצפית על המרחב מסביב לחופיו של ים כנרת וההרים המקיפים אותו. הימה נראית כולה, משפך הירדן בצפון לים כנרת ועד לבקעת כנרות מדרום. קרן עין גב וסוסיתא נחשבו לעמדות אסטרטגיות במלחמות ישראל. הירידה משמורת מצוקי און בגובה 320 מטר מעל פני הים לעין גב בגובה 204 מטר מתחת לפני הים מהווה מסלול פופולרי למטיילים, בין השאר בשל מגוון התצורות הגאולוגיות שעוברים דרכן. עד לפני מלחמת ששת הימים, הייתה קרן עין גב העמדה הישראלית הצפון-מזרחית בגבול עם סוריה. גבעה אחרת, שמילאה תפקיד דומה, דרומית-מזרחית מעין גב, הייתה סוסיתא -144 מטר מעל פני הים. סוסיתא שלטה באופן מוחלט על קיבוץ עין גב ולכן נכבשה במלחמת העצמאות על ידי חלק מחברי הקיבוץ, עקב העדר כוחות סדירים שיכלו לבצע משימה זו. סוסיתא היה המוצב ישראלי היחידי שבגובהו ניתן היה לצפות לעבר הרמה הסורית לפני מלחמת ששת הימים. בבסיס קרן עין גב נמצא שריד מרכבל שנבנה ב-1948 לצורך העברת ציוד ואספקה מקיבוץ עין גב לחיילים שהיו בפסגת סוסיתא, וזאת מכיוון שלא הייתה גישה נוחה לסוסיתא. בירידה משמורת מצוקי און לעין גב עוברים בין צורות נוף המכונות "עלמות" - תוצאה של סחיפה שנעשתה בסלע הקירטון והגיר במורדות ההר. בפסגת הקרן ניתן להבחין בסלעי בזלת. המסלע המוצק והיציב של אבן הבזלת הביא לכך שה"קרן" תישאר בתצורתה ולא תסחף, כדוגמת שאר סלעי האזור שנשחקו בבלייה רבת דורות. בשאר מורדות בגולן ניכרת הסחיפה. הקרן, בדומה לשאר הגבעות במורד ההרים הייתה בנויה מסלע הקירטון - אך המרכיב הבזלתי בכיפת הקרן הגן עליו מסחיפה. במבט מאזור מצוקי און, מעל קרן עין גב, מבחינים היטב בתופעות הגאולוגיות. בולטים בעיקר הסלעים הרכים והבהירים שמתחת לאבני הבזלת השחורות של הגולן. הסלעים הרכים, הבנויה בעיקרה קונגלומרט, אבן טין ואבן חול גירנית וחלקם צבעוניים, עקב ריכוזים של עפרת נחושת - מסלע זה מוגדר בתור תצורת הורדוס - מתקופת המיוקן, לפני 25 מיליון שנה. אלה שרידים של הצפה ימית שהגיעה בעיקר דרך עמק יזרעאל לפני שבקעת הירדן שקעה אל מתחת לפני הים, כאשר נוצרה ימת הלשון. אך אלו לא התצורות היחידות הנחשפות. מרחב המסלע הנראה מהירידה לרכס הרי הגולן, דרך הקרן, מהווה כעין "חלון גאולוגי". ואלו התצורות שניתן לצפות בהן: בבסיס ההר חבורת עבדת עם גבעות קירטון של תצורת צרעה - פרט מראשה. מעליהן תצורת פיק ותצורת סוסיתא העשירות במאובנים, כולל השבלול שהיה סמל חברת "של" ההולנדית-בריטית. המאובנים נוצרו בסביבה ימית ומעידים על ההצפה שהייתה. תצורת פיק כוללת מאובנים המאפיינים את אזור המפרץ הפרסי ושונים מאלה המאפיינים את אגן הים התיכון. ולכן ההנחה היא שסלעים אלה הושקעו על ידי לשון ים שחדרה לאזור דווקא מהמפרץ הפרסי. עליה תצורת עין גב של חול מסביבת היווצרות יבשתית. תצורת הורדוס - הבולטת בשטח. תצורת גשר - סלעי גיר עם חוואר בצבע ירקרק. נמצאו בה צדפות ושבלולים הרגלים לחיות במים מתוקים. מכאן ההערכה כי הסלע הושקע בסביבה בה היו נחלים ואגמים מתוקים. משערים שהתצורה נוצרה בעקבות חדירה של לשון ים מאזור מפרץ חיפה והגיעה עד הגולן. תצורת בזלת הכיסוי - המכסה את הגליל ואת רמת הגולן אורי רמון - עורך וכותב, הכנרת, חופיה וסביבתה - סקר, ניתוח והערכה של משאבי טבע ונוף, מכון דש"א - יחידת הסקרים - מאי 2001 מקור: אלתר נתיב
דיניאר ביליאלטדינוב

דיניאר רינאטוביץ' ביליאלטדינוב (ברוסית: Динияр Ринатович Билялетди́нов; נולד ב-27 בפברואר 1985) הוא כדורגלן רוסי ממוצא טטרי המשחק בעמדת הקשר. ביליאלטדינוב נולד במוסקבה לאב כדורגלן. אביו, רינאט, שיחק גם כדורגל בעברו. כילד טופח דיניאר ביליאלטדינוב בידי אביו, אשר הכיר לו את הכדור. ב-2004 החל ביליאלטדינוב את הקריירה המקצוענית שלו בקבוצת לוקומוטיב מוסקבה מליגת העל הרוסית, ושיחק בה במשך כחמש עונות. הוא שימש כקפטן הקבוצה למרות גילו הצעיר, ושותף במדי לוקומוטיב במעל ל-140 משחקים. בקיץ 2009 עבר ביליאלטדינוב לאברטון מהפרמייר ליג שם שיחק עד לינואר 2012 עת עבר לספרטק מוסקבה. בשנת 2014 הושאל לאנז'י מחצ'קלה ולאחר כחצי שנה בקבוצה הושאל לטורפדו מוסקבה. ביולי 2015 עבר לקבוצת רובין קאזאן אותה אימן אביו רינאט. בספטמבר 2017 עבר לקבוצת הכדורגל טרקי הליטאית. את משחק הבכורה שלו בנבחרת שיחק מול לטביה ב-17 באוגוסט 2005. את שערו הראשון כבש ביליאלטדינוב מול נבחרת ישראל ב-17 בנובמבר 2007 בהפסד 2-1. ביליאלטדינוב זומן לסגל הנבחרת ליורו 2008, והיה שותף להצלחתה ולהעפלתה לחצי הגמר. לוקומוטיב מוסקבה אליפות רוסיה: 2004 סופר קאפ הרוסי: 2005 גביע הרוסי: 2007 גביע אלופות חבר המדינות: 2005 השחקן הצעיר הטוב של הליגה: 2004 מדיה וקבצים בנושא דיניאר ביליאלטדינוב בוויקישיתוף דיניאר ביליאלטדינוב, ברשת החברתית אקס (טוויטר) דיניאר ביליאלטדינוב, באתר Transfermarkt דיניאר ביליאלטדינוב, באתר Soccerway דיניאר ביליאלטדינוב, באתר BDFutbol דיניאר ביליאלטדינוב, באתר WorldFootball.net דיניאר ביליאלטדינוב, באתר National Football Teams דיניאר ביליאלטדינוב, באתר FootballDatabase.eu דף השחקן באתר ONE
עמנואל גולדברג

עמנואל גולדברג (31 באוגוסט 1881 – 13 בספטמבר 1970) היה כימאי ישראלי שהגה המצאות רבות ובעלות השפעה בתחומי הפוטוכימיה וטכנולוגיית המידע ויזם מחלוצי התעשייה עתירת הידע בישראל. חתן פרס ישראל במדעים מדויקים לשנת תשכ"ח, 1968. גולדברג נולד במוסקבה שברוסיה, לאב, שהיה קצין רפואה בצבא הרוסי. גולדברג החל ללמוד כימיה ברוסיה, אולם עקב האנטישמיות שם עבר ללמוד בגרמניה. בשנת 1906 סיים לימודי דוקטורט בלייפציג, בהנחייתו של וילהלם אוסטוולד. בסיום לימודיו, עבד גולדברג באקדמיה ובתעשייה, והיה יוזם ושותף למגוון המצאות בפוטוכימיה ובפיתוח טכנולוגיית ההדמיה. ב-1907 מונה כראש המחלקה לצילום באקדמיה המלכותית לאמנויות גרפיות בלייפציג. תרומותיו העיקריות בתחומים מדעיים הן בפיתוח המכשור לקביעת האוטומציה בחשיפת סרט צילום לאור ("Goldberg Wedge"), היכולת לקיום רפרודוקציה, יכולת הדפסה בצבע, יכולת הקטנת תמונות (כפי שנעשה במיקרופיש), פיתוח מצלמת ה-Contax ומסרטת ה-Kinamo, וכן פיתוחים ראשונים בטכנולוגיית הטלוויזיה. "עקרון גולדברג" (המוכר כיום בשם Gamma Rule) הוא עקרון העיצוב על פיו הוא עבד בפיתוח המכשירים. כמו כן, יש הטוענים כי גולדברג הוא הוגה הטכניקה המודרנית של המיקרונקודה. גולדברג עזב את עבודתו האקדמית בלייפציג בשנת 1917, והצטרף לחברת "Zeiss Ikon". עבודתו בחברה החלה כיועץ טכני, ולאחר מכן כמנהל מחלקת המחקר. בשנת 1926, בעקבות מיזוג עסקי של החברה, מונה גולדברג למנכ"ל, ועמד בראשה. באותה עת, הייתה זו חברת המצלמות הגדולה בעולם. בתקופה זו, בשנת 1927, הוצגה על ידו המצאת "מכונה סטטיסטית", אשר הייתה הטכנולוגיה הראשונה לאחזור אלקטרוני של מסמכים (בדומה למכשיר הממקס שהציע ונבר בוש מספר שנים אחר כך). בשנת 1931 נרשמה ההמצאה כפטנט. בשנת 1933 נחטף גולדברג על ידי המשטר הנאצי ממקום מושבו בדרזדן. לאחר שחרורו הוא היה לפליט, ועבר לעבוד בחברת "Zeiss Ikonsubsidiary Ikonta", חברת הבת של צייס בפריז. בשנת 1937 עלה לארץ ישראל, בהשפעת חיים ויצמן, והקים את "מעבדת גולדברג למכשור מדויק", שבתקופת מלחמת העולם השנייה סייעה למאמץ המלחמתי של הבריטים. על בסיסה הוקמה לימים חברת "אל-אופ". הוא נפטר בשנת 1970 בתל אביב ונקבר בבית העלמין קריית שאול. בשנת 1957 הוענק לו תואר דוקטור לשם כבוד מהטכניון, וב-1968 פרס ישראל למדעים מדויקים. גולדברג נישא לסופיה פוזניאק ב-1907 ולזוג נולדו שני ילדים. כשעלו לארץ ישראל היגר בנם הרברט לארצות הברית ובתם חוה עלתה עם משפחתה לישראל, עבדה במעבדתו של אביה ונישאה להיסטוריון מרדכי גיחון. Buckland, Michael. Emanuel Goldberg and his Knowledge Machine. Libraries Unlimited, 2006. מדיה וקבצים בנושא עמנואל גולדברג בוויקישיתוף קורות חייו באתר אוניברסיטת ברקלי (באנגלית) תיאור עבודתו של גולדברג (באנגלית) תקציר ספר אודות גולדברג (באנגלית) טכנולוגיית Sensitometry Reprography - Wikipedia, the free encyclopedia עמנואל גולדברג באתר GRAVEZ
ירוסלאב פלאשיל

ירוסלאב פלאשיל (צ'כית: Jaroslav Plašil; נולד ב-5 בינואר 1982) הוא כדורגלן צ'כי המשחק בעמדות הקיצוני השמאלי והקשר ההתקפי בקבוצת הכדורגל הצרפתית בורדו. פלאשיל החל לשחק במועדון הראדץ קראלובה, ב-2000 עבר למונקו. בעונת 2003/2004 הגיעה הקבוצה בהשתתפותו לגמר ליגת האלופות בו הפסידו לפורטו. באותה עונה, פלאשיל כבש שער בניצחון השיא של מונקו בליגת האלופות, 8-3 על דפורטיבו לה קורוניה הספרדית. פלאשיל שיחק במדי נבחרת צ'כיה במהלך יורו 2004, מונדיאל 2006, יורו 2008, יורו 2012 ויורו 2016 שלאחריו פרש מהנבחרת. הוא נשוי לאנה לוסיה סוזה מאז נובמבר 2007. מדיה וקבצים בנושא ירוסלאב פלאשיל בוויקישיתוף ירוסלאב פלאשיל, באתר Transfermarkt ירוסלאב פלאשיל, באתר Soccerway ירוסלאב פלאשיל, באתר BDFutbol ירוסלאב פלאשיל, באתר WorldFootball.net ירוסלאב פלאשיל, באתר National Football Teams ירוסלאב פלאשיל, באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
ציצאמורי

ציצאמוּרי (בגאורגית: წიწამური) הוא כפר קטן מחוץ למצחתה גאורגיה. המקום התפרסם בשל העובדה כי, בשנת 1907, נרצח בה בהתנקשות הסופר והמשורר הגאורגי הנודע, איליה צ'בצ'בדזה. ליד ציצאמורי, המזוהה עם סאוסמורה (Seusamora) על פי סטראבון, נמצאים שרידי אקרופוליס מתקופת איבריה העתיקה ונתגלתה בשנת 1953 על ידי הארכאולוג אנדריה אפאכידזה. שרידי האקרופוליס מזוהים "זדן-ציחה" (ზადენციხე) כלומר "מצודת זדאני", המופיעה ברשומות הגאורגיות של ימי הביניים. המצודה והמקדש הפגני שכנראה היה בו, ניתן היה לצפייה מהר זדאזני (זדאזני עילית), במקום בו נבנה מאוחר יותר מנזר נוצרי. נקרופוליס שנבנה בין המאה ה-1 לפנה"ס למאה ה-2 נתגלה בשנות ה-80 של המאה ה-20; בין הממצאים היו גם את שפיכה מברונזה מתקופת רומא העתיקה וכד יין מקדרות יוון העתיקה. גיורגי מליכישווילי (1970), מחקרים בהיסטוריה של גאורגיה, כרך 1 (גאורגית) קאצ'ארבה, ארכאולוגיה בגאורגיה 1990-1980 (מהתקופה שלאחר פרהיסטוריה לקדם ימי הביניים), דוחות ארכאולוגיים, מס' 37, עמ' 86-79
יוסף סיטרוק

הרב יוסף חיים סיטרוק (כ"ט בתשרי ה'תש"ה, 16 באוקטובר 1944 – כ"ב באלול ה'תשע"ו, 25 בספטמבר 2016), היה הרב הראשי של יהדות צרפת מאז יוני 1987 ועד ליוני 2008. על אף שלא כל יהודי צרפת ראו בו סמכות דתית, הוא זכה להערכה, בעיקר מצד קהילות צפון אפריקה. נולד בתוניס ליצחק ואמה סיטרוק. בגיל 13 עבר עם משפחתו לניס שבצרפת. לאחר שנים של פעילות בתנועת הצופים היהודית בעירו, החליט לעבור ללימודי רבנות בסמינר לרבנים ווקלין שבפריז. לאחר סיום הלימודים שם וסמיכתו לרבנות, למד שנה בישיבת 'שארית יוסף' בבאר יעקב בראשות הרב נסים טולדנו. בחזרתו לצרפת, מונה לעוזרו של הרב הראשי של שטרסבורג, הרב מקס ורשבסקי. ב-1975 מונה לרבה של מרסיי. במשך כהונה זו, שארכה 12 שנים, גדלה והתפתחתה הפופולריות שלו בקרב יהודי צרפת, והוא אף התיידד עם פוליטיקאים צרפתים כמו גסטון דפר, ראש עיריית מרסיי דאז, ופרנסואה מיטראן, שנבחר לנשיאות בשנת 1981. ב-1987 נבחר לרבה הראשי של צרפת, וחזר ונבחר לכהונה זו פעמיים נוספות, בכל פעם לשבע שנים. בפעם הרביעית, ב-22 ביוני 2008, הפסיד הרב סיטרוק לרב ז'יל ברנהיים, שכבר התמודד מולו ב-1994 והפסיד. כיהן גם כנשיא ועידת רבני אירופה מ-1999 עד 2011. הוא היה אחד ממרביצי התורה הגדולים בצרפת, החזיר יהודים רבים בתשובה. נהג למסור שיעור שבועי בפריס בכל ימי שני, בשיעור היו מאות משתתפים. עסק בפעילות רבנית ברחבי צרפת, וכתב ספרים רבים על מוסר, הלכה והשקפה. ב-2001, עקב שבץ שבו לקה (וממנו החלים), נוסף לו השם חיים, כנהוג במסורת היהודית. בשנותיו האחרונות סבל הרב סיטרוק משני גידולים ממאירים בפניו. מהאחד החלים, ומהשני נפטר בכ"ב באלול ה'תשע"ו. מסע הלווייתו התחיל בצרפת והמשיך בישראל. נקבר בהר הזיתים. הרב סיטרוק הותיר אישה ו-9 ילדים. הקשר האמיץ בין הרב סיטרוק לשומרון, באתר ערוץ 7 יוסף חיים סיטרוק (1944-2016), דף שער בספרייה הלאומית כל הכתבות על הרב סיטרוק, באתר ערוץ 7 1. Stéphanie Le Bars, Le Monde, May 30, 2008 ספרו האוטוביוגרפי Chemin Faisant Moscow rabbi taking reins of European rabbis’ group, באתר JTA תיעוד ממסע הלוויה ענק לרבה הראשי של צרפת
קינגסטון

קינגסטון (באנגלית: Kingston) היא בירת ג'מייקה. העיר ממוקמת בחלקו הדרום מזרחי של האי, ומתגוררים בה כ-600,000 תושבים. העיר נוסדה בשנת 1692 על ידי מתיישבים בריטיים, לאחר שרעידת אדמה הרסה את בירת המושבה הקודמת פורט רויאל. בשנותיה הראשונות של העיר, אלפיים איש מתו כתוצאה ממחלות שנגרמו על ידי יתושים. בשנת 1716 העיר הפכה למקום מרכזי מבחינה מסחרית בג'מייקה. בשנת 1755 הוחלט להעביר את משרדי הממשלה לקינגסטון. קינגסטון הפכה לבירה האדמיניסטרטיבית של ג'מייקה בשנת 1872, ולבירת המדינה ב-1962, כאשר ג'מייקה זכתה בעצמאות. רעידת אדמה ב-14 בינואר 1907 גרמה לנזק רב בדרום העיר. רעידת האדמה הובילה להגבלות מסוימות על גובה הבניינים. בשנות ה-30 חלו מהומות בעיר, דבר שגרם לגדילה עצומה באיגוד מקצועי. בשנת 1948 העיר הפכה למרכז של אוניברסיטת איי הודו המערבית. בשנת 1966 קינגסטון אירחה את משחקי חבר העמים הבריטי. בפרבר מונה של העיר נמצא קמפוס אוניברסיטת איי הודו המערבית שנוסדה בשנת 1948. רוב אוכלוסיית קינגסטון היא ממוצא אפריקאי, עם מיעוטים סיניים והודים. המיעוט הסיני תרם רבות לפיתוח הסחר בעיר. ישנו גם מיעוט קטן של אירופים (אירים וגרמנים בעיקר), ומעט לבנונים וסורים. ישנה גם קהילה יהודית קטנה. רוב האוכלוסייה היא פרוטסטנטית. זאת כתוצאה מהכיבוש הבריטי של האי. ישנן כנסיות רבות בעיר. בין הזרמים הדומיננטיים בנצרות ניתן למנות את המתודיזם, הכנסייה הקתולית, הכנסייה האדוונטיסטית של היום השביעי, פנטקוסטליזם ואת הבפטיזם. למורמונים יש כשלושה סניפים בעיר. לקהילה היהודית יש בית כנסת אחד בשם "שערי שלום". המועצה האיסלאמית של ג'מייקה ממוקמת בעיר, ולקהילה המוסלמית הקטנה בעיר יש גם מרכז חינוכי ומרכז דעוה. השכונה המפורסמת בעיר היא טרנצ'טאון. מן השכונה צמחו הסגנונות המוזיקליים רגאיי, סקא ורוקסטדי ותנועת הראסטפארי. השכונה הייתה מקום מגוריו של בוב מארלי וחלק מחברי להקתו, The Wailers. בעיר נמצאים מוזיאון בוב מארלי שנמצא במקום בו מארלי התגורר, והגלריה הלאומית של ג'מייקה. בעיר נמצא נמל התעופה הבינלאומי נורמן מנלי. ארצות הברית מיאמי, פלורידה, ארצות הברית ארצות הברית טופיקה, קנזס, ארצות הברית הממלכה המאוחדת קובנטרי, הממלכה המאוחדת מקסיקו גוודלחרה, מקסיקו הרפובליקה העממית של סין שנג'ן, הרפובליקה העממית של סין ליטא פוניבז', ליטא גיברלטר גיברלטר, גיברלטר מדריך לעיר קינגסטון קינגסטון, באתר אנציקלופדיה בריטניקה (באנגלית) קינגסטון (ג'מייקה), דף שער בספרייה הלאומית ערך זה הוא קצרמר בנושא יישובים בקריביים. אתם מוזמנים לתרום לוויקיפדיה ולהרחיב אותו.
מוריץ לויט

ד"ר מוריץ לויט (בגרמנית: Moritz Lewitt;‏ 12 באוגוסט 1863, פוזנן – 1 באפריל 1936, ברלין) היה שחמטאי יהודי-גרמני. לויט חי בברלין ובמשך שנים ארוכות היה נשיא מועדון השחמט הגרמני הוותיק ביותר, Berliner Schachgesellschaft שנוסד בשנת 1827. כאשר נבחר מחדש בשנת 1904 המועדון היה גם הגדול ביותר בגרמניה עם למעלה מ-150 חברים. לויט שיחק בתחרויות רבות בברלין ובמקומות אחרים. הגיע למקום התשיעי בתחרות ברלין 1891 (ניצח: הורציו קארו), הגיע רביעי בתחרות דרזדן 1892 (ניצח: פול ליפקה), הגיע שלישי בתחרות קיל 1893 (ניצח: הוגו זוכטינג), חלק מקום 7–8 בתחרות ברלין 1893 (ניצח: שמעון אלאפין), חלק מקום 3–5 בתחרות לייפציג 1894 (ניצח: נורמן ון לנף). לויט הגיע שני, אחרי הורציו קארו, וחלק מקום 5–6 (ניצח: תיאודור פון שווה) בשתי תחרויות שנערכו בברלין בשנת 1894, הגיע למקום ה-13 בתחרות מינכן 1900 (ניצח: רודולף סוידרסקי), חלק מקום שני, אחרי אוסיפ ברנשטיין בתחרות ברלין 1902, חלק מקום 3–4 בתחרות קובורג 1904 (ניצח: הנס פארני). בשנת 1904 ניצח לויט בתחרות ברלין, בהקדימו את רודולף שפילמן, חלק מקום ראשון עם הורציו קארו בתחרות ברלין 1905 (אך הפסיד בדו-קרב בשלב הפלייאוף +3 -4 =5 (+ ניצחונות – הפסדים = תוצאות תיקו) וחלק מקום 7–8 בתחרות ברלין 1913 (ניצח: אריק קוהן). אטיוד משנת 1933, הלבן נוסע וזוכה. כדי לראות את המשחקים, יש לאפשר בדפדפן שלכם ג'אווהסקריפט. [Event "?"] [Site "?"] [Date "????.??.??"] [Round "?"] [White "New game"] [Black "?"] [Result "*"] [SetUp "1"] [FEN "8/8/1b5P/kP6/8/5K2/1P6/8 w - - 0 1"] [PlyCount "19"] 1. Ke4 Bd8 2. b6 {אם 2. מה5 רז5 3. ח7 רג1 4. מד5 ר:ב2 5. מג5 רו6 6. ב6 מא6 7. מג6 רה5 ושחור חילץ תיקו} Ka6 3. Ke5 Bg5 4. h7 Bc1 5. Kd6 Bxb2 6. Kc7 Be5+ 7. Kc6 Bg7 8. b7 Ka7 9. Kc7 Be5+ 10. Kc8 * מוריץ לויט, באתר צ'סגיימס (באנגלית) https://www.arves.org/arves/index.php/en/halloffame/689-lewitt-moritz-1863-1936 ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
Leisure Suit Larry (סדרת משחקים)

לארי (באנגלית: Leisure Suit Larry) היא סדרת משחקי וידאו למבוגרים שנכתבו על ידי אל לאו ונוצרו על ידי חברת סיירה און ליין משנות השמונים ועד היום. הדמות הראשית בסדרה הוא לארי לאפר - רווק נמוך קומה, מקריח, מגושם, לבוש בחליפת גבר, "לוזר" בשנות הארבעים לחייו אשר מבלה את רוב חייו בניסיון לפתות נשים אטרקטיביות (ללא הצלחה רבה). הרעיון למשחק הושפע בעיקרו בתחילה ממשחק הרפתקאות הראשון של חברת סיירה - "Softporn Adventure" - שנוצר על ידי צ'אק בנטון. סדרת משחקי "לארי" היו מהמשחקים הפופולריים ביותר של חברת סיירה במהלך תקופה השגשוג של סוגה זו כאשר המשחק יצא לאור לראשונה באמצע שנות השמונים. הסדרה יוצאת דופן באופן מהותי משאר המשחקים אותם יצרה חברה סיירה בשל האופן בו הוא מתמקד במין. באופן כללי, המשחקים עוקבים אחריו הרפתקאותיו של לארי כאשר הוא משתדל (ובעיקר נכשל) לשכנע מגוון של נשים צעירות ואטרקטיביות לקיים עמו יחסי מין. אלמנט אשר אופייני בשלל המשחקים בסדרה היא מקומות הנופש היוקרתיים אליהם לארי נוסע - מלונות, אניות פאר, חופים, אתרי נופש ובתי קזינו. בשל התוכן של המשחקים, המשחק הראשון והשלישי של הסדרה הכילו מערכת אימות גילאים שהורכבה מסדרת שאלות שרק מבוגרים יודעים את התשובות להם. לאורך השנים, על אף שהמשחק נודע בתוכן הגס שלו, בפועל לא הכיל תוכן גס מדי - דבר אשר בלט במיוחד לאוחר השנים כאשר יצאו משחקים גסים בהרבה. רוב הקטעים הגסים במשחק הוחבאו היטב והגישה אליהם ניתנה רק כ"ביצת פסחא". התוכן חזר להיות גס יותר בעיקר לקראת סוף הסדרה, ובמיוחד ב"לארי 7". למשחק יצאו שישה כותרים שפותחו על ידי אל לאו, בשנות האלפיים יצאו עוד שני משחקים שפותחו בלי מעורבותו של לאו ולא זכו להצלחה כקודמיהם. ב-2011 לאו הודיע שששת כותרי הסדרה המקוריים עתידיים לעבור חידוש שיכלול גרפיקה משופרת ודיבוב הדמויות, החידוש למשחק הראשון ראה אור ב-2013. Leisure Suit Larry באתר Hardcore Gaming 101 ביקורת רטרוספקטיבית למשחק לארי באתר המשחקים Games.co.il (בעברית)
ויורל מולדובן

דינו ויורל מולדובן (רומנית: Dinu Viorel Moldovan; נולד ב-8 ביולי 1972 בביסטריצה) הוא שחקן עבר ומאמן כדורגל רומני ששיחק בעמדת החלוץ. מולדובן היה בורג חשוב בנבחרת רומניה במהלך שנות ה-90. מולדובן שיחק בגלוריה ביסטריצה (1990–1993), דינמו בוקרשט (1993–1995) המקומיות, נשאטל קסמאקס (1995/1996) השווייצרית, גרסהופרס (1996–1998), גם היא משווייץ, קובנטרי סיטי (1998) האנגלית, פנרבחצ'ה (1998–2000) מטורקיה, נאנט (2000–2004) הצרפתית, סרבט ז'נבה (2004/2005) משווייץ, פולי טימישוארה (2005) הרומנית וראפיד בוקרשט (2006/2007). השנים המוצלחות ביותר בקריירה שלו היו בפנרבחצ'ה ובנאנט, 1998–2004. בנבחרת רומניה שיחק מולדובן 70 משחקים, בהם כבש 26 שערים. הוא שיחק בנבחרת רומניה במהלך מונדיאל 1994 בארצות הברית, יורו 1996, מונדיאל 1998 (במהלך הטורניר הוא כבש את שערה הראשון של רומניה, במשחק נגד גרמניה) ויורו 2000. לאחר פרישתו אימן את ואסלוי במשך עונה אחת (2008/2009), ולאחר שעזב אותה החל לאמן את בראשוב. אחר כך אימן את ספורטול, ועזב אחרי חצי שנה. הוא אימן את קבוצת ראפיד בוקרשט ובשנת 2014 מונה למאמן נבחרת רומניה עד גיל 21. ויורל מולדובן, באתר Transfermarkt ויורל מולדובן, באתר BDFutbol ויורל מולדובן, באתר WorldFootball.net ויורל מולדובן, באתר National Football Teams ויורל מולדובן, באתר FootballDatabase.eu פרופיל המאמן, באתר Transfermarkt
גאורגה פופסקו

גאורגה ("ג'יקה") פופסקו (נולד ב-9 בדצמבר 1967 בקלאפאט) הוא כדורגלן עבר רומני אשר שיחק כמגן, והיה חלק חשוב מהנבחרת הרומנית במהלך שנות ה-90. הוא שיחק במספר רב של מועדונים באירופה ולזכותו תארים רבים ברחבי היבשת. במהלך הקריירה שיחק פופסקו באוניברסיטטה קראיובה (1985–1987, 1988–1990), סטיאווה בוקרשט (1988, בהשאלה), דינמו בוקרשט (2002), בהולנד במדי פ.ס.וו. איינדהובן (1990–1994), טוטנהאם הוטספר האנגלית (1994–1995), ברצלונה (1995–1997) הספרדית, גלאטסראיי הטורקית (1997–2001), לצ'ה האיטלקית (2001–2002) ובהנובר 96 הגרמנית (2003). פופסקו זכה גם בתארים רבים ומגוונים במהלך הקריירה הפורה שלו: גביע אירופה למחזיקות גביע ב-1997 עם ברצלונה, גביע אופ"א והסופר קאפ האירופי עם גלאטסראיי ב-2000, אליפות רומניה, שתי אליפויות הולנד, 3 אליפויות בטורקיה, הגביע הרומני, הגביע הספרדי, הסופר קאפ ההולנדי ובתואר האישי של שחקן השנה הרומני זכה לא פחות משש פעמים (1989, 1990, 1991, 1992, 1995, 1996). ברמה הבינלאומית, פופסקו נחשב לאחד השיאנים בהופעות בנבחרת עם 115 הופעות, בהן כבש 16 שערים. הוא שיחק למען רומניה ב-3 מונדיאלים ובשני אליפויות אירופה: מונדיאל 1990, מונדיאל 1994, מונדיאל 1998, יורו 1996, יורו 2000. הוא גיסו של שותפו לנבחרת הרומנית, גאורגה חאג'י. מדיה וקבצים בנושא גאורגה פופסקו בוויקישיתוף גאורגה פופסקו, באתר Transfermarkt גאורגה פופסקו, באתר BDFutbol גאורגה פופסקו, באתר WorldFootball.net גאורגה פופסקו, באתר National Football Teams גאורגה פופסקו, באתר FootballDatabase.eu פרופיל המאמן, באתר Transfermarkt
לוסיאן פבר

לוסיאן פֶבְר (בצרפתית: Lucien Febvre;‏22 ביולי 1878 – 26 בספטמבר 1956), היסטוריון צרפתי, ממייסדי אסכולת האנאל בחקר ההיסטוריה. לוסיאן פבר נולד בננסי. בעבודתו הוא הושפע רבות מווידל דה לה בלאש (Vidal de La Blache) במהלך לימודיו באקול נורמל סופרייר, בשנים 1899 עד 1902. את עבודת הדוקטורט, בנושא "פליפה השני והפרנש קונט", סיים בשנת 1911 וזמן קצר אחר כך, החל ללמד באוניברסיטת דיז'ון. פבר נלחם במלחמת העולם הראשונה, ואחריה החל ללמד באוניברסיטת שטרסבורג, לאחר שחבל אלזס הוחזר לצרפת. בשנת 1929 ייסד את כתב העת Annales d'histoire, économique et sociale יחד עם ההיסטוריון היהודי-צרפתי מרק בלוך. משמו של כתב העת נגזר שמה של אסכולת מחקר היסטורית רבת השפעה, אסכולת האנאל. בשנת 1933 קיבל פבר מינוי בקולז' דה פראנס. במהלך שנות השלושים והארבעים הצטיין בפוריות מחקרית רבה, על אף שמלחמת העולם השנייה פגעה בעבודתו. בעקבות מותו של בלוך נותר לבדו כמוביל אסכולת האנאל, והוא שפיתח אותה בעידן שאחרי המלחמה. תלמידו פרנאן ברודל המשיך ופיתח את מפעלו לאחר מותו בשנת 1956. מדיה וקבצים בנושא לוסיאן פבר בוויקישיתוף נדין קופרטי-צור ועילי ראונר, אני נושא על מצפוני את המועקה הזאת, באתר הארץ, 29 באוקטובר 2012 לוסיאן פבר, באתר אנציקלופדיה בריטניקה (באנגלית)
מקס הרמוניסט

מקס הרמוניסט (בגרמנית: Max Harmonist;‏ 10 בפברואר 1864 - 16 באוקטובר 1907) היה שחמטאי גרמני שהתפרנס גם כרקדן בלט. הרמוניסט חלק מקום 1-4 בתחרות ברלין 1883, הגיע שלישי בתחרות ברלין 1884, ניצח בתחרות המבורג 1885, ניצח בתחרות ברלין 1887, הגיע למקום ה-21 בתחרות פרנקפורט 1887, חלק מקום 4-5 בתחרות ברלין 1888, חלק מקום 4-5 בתחרות נירנברג 1888, חלק מקום 15-16 בתחרות ברסלב 1889 וחלק מקום 5-8 בתחרות ברלין 1890. מדיה וקבצים בנושא מקס הרמוניסט בוויקישיתוף מקס הרמוניסט, באתר צ'סגיימס (באנגלית) אומדן מד כושר של מקס הרמוניסט כתבה על משחק בין הרמוניסט לביירד